b"\n_START_ARTICLE_\nUnusual You\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbUnusual You\xc2\xab\xc2\xa0so napisali Christian Karlsson in Pontus Winnberg iz dueta Bloodshy & Avant, Kasia Livingston in Henrik Jonback, produciral pa jo je le duet Bloodshy & Avant. Pesem je Britney Spears posnela v studiu Conway v Los Angelesu, Kalifornija, kasneje pa so Anders Hvenare ter Bloodshy & Avant remix zanjo posneli v studiu Robotberget v Stockholmu, \xc5\xa0vedska. Spremljevalne vokale za pesem je zapela Kasia Livingston. 15. septembra 2009 je pesem na Novi Zelandiji in v Avstraliji iz\xc5\xa1el samostojno, neodvisno od albuma Circus.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbUnusual You\xc2\xab\xc2\xa0je electropop pesem, ki jo je Nekesa Mumbi Moody iz revije Associated Press opisala kot pesem\xc2\xa0\xc2\xbbs poudarkom na sintetizatorju\xc2\xab. Pesem je John Murphy s spletne strani musicOMH opisal kot pesem, ki spominja na\xc2\xa0\xc2\xbbti\xc5\xa1je trenutke Gwen Stefani\xc2\xab. Ann Powers iz revije Los Angeles Times je menila, da je pesem\xc2\xa0\xc2\xbbUnusual You\xc2\xab\xc2\xa0\xc2\xbbkot svetle\xc4\x8d slap razpolo\xc5\xbeenja, ki ga je prva za\xc4\x8dela popularizirati Janet Jackson in ne stroga dela v Madonninem stilu.\xc2\xab Po mnenju Chris Richards iz revije The Washington Post so vokali Britney Spears v pesmi\xc2\xa0\xc2\xbbspektralno guganje.\xc2\xab Besedilo pesmi\xc2\xa0\xc2\xbbUnusual You\xc2\xab\xc2\xa0govori o izku\xc5\xa1eni \xc5\xbeenski, ki najde nepri\xc4\x8dakovano ljubezen, Britney Spears pa za\xc4\x8dne s kitico:\xc2\xa0\xc2\xbbTi ni nih\xc4\x8de povedal, da bi mi moral zlomiti srce? / Pri\xc4\x8dakovala sem, da mi ga bo\xc5\xa1. / Zakaj mi ga torej nisi?\xc2\xab\xc2\xa0(\xc2\xbbDidn't anyone tell you you're supposed to break my heart? / I expect you to / So why haven't you?\xc2\xab).\n_START_SECTION_\nSprejem\n_START_PARAGRAPH_\nPesem\xc2\xa0\xc2\xbbUnusual You\xc2\xab\xc2\xa0je prejemala v glavnem pozitivne ocene s strani glasbenih kritikov. Ann Powers iz revije Los Angeles Times je menila, da je pesem izstopala med ostalimi pesmimi z albuma Circus, saj naj Britney Spears v njej ne bi bila prikazana kot\xc2\xa0\xc2\xbblutka, seks objekt, \xc5\xbertev paparazzev ali skrivno ljubimko\xc2\xab\xc2\xa0za razliko od ostalih pesmi z albuma. Caryn Ganz iz revije Rolling Stone je pesem opisala kot\xc2\xa0\xc2\xbbmelodi\xc4\x8dno [in] sijo\xc4\x8do\xc2\xab. Chris Willman iz revije Entertainment Weekly je pesem\xc2\xa0\xc2\xbbUnusual You\xc2\xab\xc2\xa0ozna\xc4\x8dila za najbolj izstopajo\xc4\x8do pesem iz albuma Circus in dodala:\xc2\xa0\xc2\xbbSpearsova samo sebe \xc5\xa1e vedno predstavlja kot objekt fantazije, vendar je v to pesem morda vklju\xc4\x8dena njena lastna fantazija \xe2\x80\x94 resni\xc4\x8dno sprejemanje. Naslednji\xc4\x8d, Britney, nam daj ve\xc4\x8d takega.\xc2\xab Chris Richards iz revije The Washington Post je pesem izbral za eno izmed\xc2\xa0\xc2\xbbdraguljev\xc2\xab\xc2\xa0albuma, skupaj s pesmijo\xc2\xa0\xc2\xbbWomanizer\xc2\xab. John Murphy s spletne strani musicOMH je napisal, da Britney Spears zaradi besedila\xc2\xa0\xc2\xbbzveni kot sedemindvajsetletnica, ki je izredno utrujena zaradi celotnega sveta\xc2\xab, vendar naj bi ji pesem\xc2\xa0\xc2\xbbomogo\xc4\x8dila zanimivo novo pot.\xc2\xab Jim Farber iz revije Daily News je pesem ozna\xc4\x8dila za\xc2\xa0\xc2\xbbmorda prvo resni\xc4\x8dno lepo melodijo, kar jih je Spearsova kdaj zapela.\xc2\xab Brad Wheeler iz revije The Globe and Mail je napisal, da je bila pesem\xc2\xa0\xc2\xbbUnusual You\xc2\xab\xc2\xa0zabavna, vendar se jo po njegovem mnenju pozabi la\xc5\xbeje, kot druge pesmi z albuma Circus in pesem ozna\xc4\x8dil za zgolj\xc2\xa0\xc2\xbbstroboskopsko osvetljeno izjavo v obliki srca.\xc2\xab Jon Pareles iz revije The New York Times je komentiral, da je pesem\xc2\xa0\xc2\xbbUnusual You\xc2\xab\xc2\xa0in dve drugi baladi\xc2\xa0\xc2\xbbedini poskus topline\xc2\xab\xc2\xa0albuma Circus_NEWLINE_Poppy Cosyns iz revije The Sun je pesem kritizirala, saj naj bi\xc2\xa0\xc2\xbbzvenela kot na novo odkriti ostantki iz devetdesetih.\xc2\xab Cameron Adams iz revije Herald Sun je pesem\xc2\xa0\xc2\xbbUnusual You\xc2\xab\xc2\xa0ozna\xc4\x8dila za\xc2\xa0\xc2\xbbpresenetljivo subtilno in na trenutke zelo u\xc4\x8dinkovito\xc2\xab\xc2\xa0ter \xc5\xa1e pred izzidom pesmi kot singl, pesem ozna\xc4\x8dila za\xc2\xa0\xc2\xbbgotov bodo\xc4\x8di singl\xc2\xab Steve Jones iz revije USA Today je pesem\xc2\xa0\xc2\xbbUnusual You\xc2\xab\xc2\xa0opisal kot\xc2\xa0\xc2\xbbsaharin\xc2\xab, k \xc4\x8demur je dodal \xc5\xa1e, da\xc2\xa0\xc2\xbbzveni mnogo bolje kot dance pesmi.\xc2\xab Ben Rayner iz revije Toronto Star je pesem ozna\xc4\x8dil za enega izmed albumovih\xc2\xa0\xc2\xbbtrenutkov patetike.\xc2\xab Jim DeRogatis iz revije Chicago Sun-Times je pesem\xc2\xa0\xc2\xbbUnusual You\xc2\xab\xc2\xa0kritiziral, saj naj bi bila\xc2\xa0\xc2\xbbsramotno podobna Madonninim pesmim.\xc2\xab Nekesa Mumbi Moody iz revije Associated Press je komentirala, da je ve\xc4\x8dina bolj osebnih in \xc4\x8dustvenih trenutkov Britney Spears z albuma Circus v po\xc4\x8dasnej\xc5\xa1ih pesmih, najopaznej\xc5\xa1a izmed teh pa naj bi bila po njenem mnenju pesem\xc2\xa0\xc2\xbbUnusual You\xc2\xab. Nekesa Mumbi Moody je nadaljevala:\xc2\xa0\xc2\xbb\xc4\x8ceprav pesmi ni napisala, te\xc5\xbeko spregledamo trenutke empatije, ko pomislimo na niz ljudi, ki so skakali v in iz njenega \xc5\xbeivljenja.\xc2\xab Pete Paphides iz revije The Times je napisal, da bi pesem\xc2\xa0\xc2\xbbUnusual You\xc2\xab\xc2\xa0\xc2\xbblahko na\xc5\xa1la dom s komerkoli, \xc4\x8digar melanhoni\xc4\x8dna ljubezen do europopa je fatalno podobna Limahlovi pesmi 'Never Ending Story.'\xc2\xab Decembra 2008 je pesem\xc2\xa0\xc2\xbbUnusual You\xc2\xab\xc2\xa0zasedla pristala na osemdesetem mestu lestvice Billboard Pop 100 zaradi digitalne prodaje."